
Se na#e, laT'rgovi-e, Constantin Cantacuzino, mare Inv[ lat 
de facturi umanist[, personalitate politici complex[ a isto- 
riei noastre, al treilea dintre fiii postelnicului Constantin 
Cantacuzino (Intr-un Ar de -ase blieji A -ase fete). A fost 
cl sltorit ]nt' i, din 1670, cu Safta Buhus nepoat[ a doamnei 
Anastasia, sola voievodului moldovean Gheorghe Duca, apoi 
cu o Maria. 


într-o familie boiereasc[ din satul Greci, apar\in[ tor fostului 
juda Vla=ca, se nae Radu Greceanu. A fost c[s[torit cu 
Ecaterina, fiica lui lva=cu B[leanu. C[rturar de Vinut[, eli- 
nist, cronicar, traduc[tor 5 poet, el a r[ mas, de-a lungul 
]ntregii sale cariere, logof[t ]n cancelaria voievodal[. 


Anul nazerii lui Radu Popescu. Tat[l viitorului cronicar, 
vistierul Hrizea, era fiul lui Gheorghe Carida, un grec din 
pLriile laninei, cu ]nclinajii spre exerciliul CI rtur[ resc. Mama 
lui Radu Popescu, Maria, era fiic[ a marelui ban Gheorghe 
B[leanu 5 sor[, deci, cu Ivaæu B[leanu, capii “partidei 
B[lenilor". Radu Hrizea sau Radu Hrizea-Popescu era v[r cu 
Grigore B[leanu, fiul lui lva=cu. 


Din acest an dateaz[ o ]hsemnare a lui Stoica Ludescu (presu- 
pus autor al Letopisdului Cantacuzinesc), f[ cut[ pe un manu- 
scris ce cuprinde cuvinte ale lui lon Hrisostom. )nsemnarea 
autograf[ este datat[ 20 septembrie 1658: 


“Den vrearea tat[lui 5 cu s'rguirea fiiului 5 cu s[v'rarea 
duhului 5 nt, fiind noi, eu — Stoica Ludescu logofet, den 


1663 


1664 


1665 


moşia mea den Teara Rumânească, de pe râul Potopului, ot 
sud Dimbovita, pentru înmulţirea păcatelor mele, fiind acolo 
domnu Mihnea Radul voievod, pribegit-am împreună cu stăpânul 
mieu, dumnealui jupânul Costandin Cantacuzin biv vel logofăt, 
şi am venit aici in Tara Moldovei cu toată casa dumnealor, 
aşăzându-ne pre apa Cracăului, în satul Călimani al fratelui 
dumisale jupânul Iordache vel ceaşnic, izbăvindu-ne milostivul 
Dumnezeu de toate nevoile, fiind aici domn măria sa Io Gheor- 
ghe Ghica voievod, meseţa sept. 20 dni v1(&)t 7167..." 


Este omorát, la 30 decembrie, la mánástirea Snagov din po- 
runca lui Grigore Ghica, postelnicul Constantin Cantacuzino, 
seful recunoscut al ramurii Cantacuzinesti din Tara Romá- 
neascá. Actul voievodului, influentat de subterane uneltiri 
(zice Letopisetul Cantacuzinesc), va duce la scindarea boierimii 
tárii in cele douá partide rivale — Cantacuzinii si Bálenii. 


Este aproape sigur cá in preajma acestui an Nicolae Milescu, pe 
atunci capuchehaie la Constantinopol — pe lángá Poarta oto- 
maná — al voievodului muntean Grigore Ghica, terminase de 
tálmácit Vechiul Testament. Se stie cá editia frankfurtianá a 
Septuagintei, pe care a lucrat Milescu, continea si un tratat filo- 
zofic tălmăcit de spătar sub titlul Despre singur tiitoriul gând. 


La 12 martie începe “voiajul european” al lui Constantin Can- 
tacuzino, perioadă de studiu şi achiziţionare a formaţiei sale 
de umanist. În “etapa” constantinopolitană (1665-1667) îi are 
ca profesori pe un Dionisie şi pe Gherasim Cretanul. Între 
aprilie 1667 şi august 1669, tânărul român se numără printre 
studenţii celebrei “Universitas Artistarum” din Padova. 
Frecventează cursurile de literatură, teologie, matematică, 
astronomie şi medicină. Face concomitent studii de filozofie, 
fizică, latină şi greacă. Are prilejul să lucreze cu profesori 
vestiti (Albanio Albanese, Valeriano Bonvicini, Antonio Dall’ 
Acqua) şi să achiziţioneze numeroase cărţi ale invátatilor 

1669 


Renaşterii şi Barocului. Ipoteza unui doctorat, susţinut la 
Louvain, nu se sprijină pe argumente solide. 


La rându-i, Stolnicul îi va trimite la studii la Padova pe fiii 
săi Ştefan şi Răducanu. 


La 3 martie suie pe tronul Ţării Româneşti Antonie din 
Popeşti. Va domni până în 1672, înainte de 12 februarie. Sub 
Antonie din Popeşti, Cantacuzinii găsesc momentul oportun 
de a deschide vestitul proces de reabilitare a memoriei părintelui 
lor, postelnicul Constantin. Inculpatul principal a fost Stroe 
Leurdeanu, fruntaş al partidei Bălenilor. Găsit vinovat, Stroe 
Leurdeanu este întâi condamnat la moarte. Va fi apoi grațiat 
şi călugărit cu forţa, la Snagov, de unde izbuteste, totuşi, să 
fugă. 


1672-1674 Potrivit relatării din Letopiseţul Cantacuzinesc, aceşti doi 


1673 


1673 


1675 


ani (fără două luni) Stoica Ludescu — presupus autor al aces- 
tei cronici — “care au fost slugă bătrână la casa răposatului 
Constantin Postelnicul”, i-a petrecut închis la ocnă. 


Se ştie despre Stoica Ludescu că era de prin preajma Târgoviștei, 
din satul Ludeşti. Este co-ctitor la o biserică din această loca- 
litate. Între 1680 şi 1682 a fost ispravnic de Târgovişte. 


Apare, la Uniew, Psaltirea în versuri a mitropolitului Dosof- 
tei. 


Din dispoziţia Înaltei Porţi, Constantin Cantacuzino este 
surghiunit, pentru câteva luni, în insula Creta. Se întoarce în 
ţară la începutul domniei lui Gheorghe Duca (1673-1678), ruda 
sa prin alianţă. 


La 22 ianuarie primeşte de la Gheorghe Duca dregătoria de mare 
stolnic (o va păstra până la 30 decembrie 1677), rang ce va 
furniza cognomenul cu care marele cărturar a intrat în istorie. 
În primăvara acestui an, Constantin Cantacuzino face o călă- 
torie la Varşovia încercând, din dispoziţia lui Gheorghe Duca, 

1675 


1678 


1680 


1681 


să mijlocească încheierea unui tratat de pace între Turcia şi 
Polonia. 


Miron Costin pune să se prescrie Letopiseţul Țării Moldovei de 
la Aron-vodă încoace, de unde este părăsit de Ureche vornicul 
de Tara de gios. 


noiembrie, Şerban Cantacuzino urcă în scaunul de voievod al 
Tárii Româneşti. Va muri, ca domn, la 28 octombrie 1688. 


În timpul domniei lui Şerban Cantacuzino, voievod protector 
al artelor şi ştiinţelor, cărturarul Gheorghe Brancovici redac- 
tează în româneşte Hronica Slovenilor, Iliricului, Misiei cei 
din sus şi Misiei cei din jos. Cercetătorii văd în această luc- 
rare prima încercare de a descrie sintetic istoria Europei de 
sud-est. 


Hrizea vistierul din Popeşti, tatăl cronicarului, este închis 
(pentru nişte nereguli băneşti) şi apoi omorât la Snagov din 
porunca voievodului Şerban Cantacuzino (martie 1680). 


Familia, căreia i se confiscaseră toate bunurile, ia drumul 
Istanbulului. Popeştii, între ei şi Radu, nu vor sta mult în 
Turcia. Se întorc în Moldova de unde vor reveni în Ţara 
Românească abia în 1687. 


Preda Pârşcoveanu (Brâncoveanu), considerat — de unii 
cercetători — drept autor al Cronicii anonime despre Constan- 
tin Brâncoveanu, primeşte rangul de spătar al II-lea în diva- 
nul lui Şerban Cantacuzino. 


Acest Preda Pârşcoveanu, căsătorit cu o Stanca, era fiu al 
marelui postelnic Iordache Trufanda şi al Ancuţei, fiica lui 
Preda Brâncoveanu. Era, deci, văr primar cu Constantin 
Brâncoveanu, care îl va trimite să oprească din drum solia ce 
pornise, din porunca lui Şerban Cantacuzino, la Viena, să 
trateze cu imperialii. 


Stoica Ludescu, presupus autor al Letopisetului Cantacuzinesc, 
rămâne credincios Elinei, soţia postelnicului Constantin Can- 

1683 


1685 


1688 


tacuzino, şi celorlalţi fii ai ei, care nu-l prea agreau pe Şerban 
Cantacuzino, fratele lor ajuns între timp voievod al ţării. 
“Sluga bătrână“ redactează acte de familie (“Catastiful de toate 
satele şi moşiile, rumânii, viile şi ţiganii pe care le cumpărase 
încă mai dinainte pre vreme când au fost măria-sa [Serban- 
vodă] în cinste boiariu, cu ale măriei-sale dirept câştig”) şi 
testamentul (în 1681) postelnicesei, prin care Şerban este 
îndepărtat de la moştenire şi îndatoririle de “cap” al familiei 
trec asupra lui Constantin Cantacuzino. 


Armatele turceşti, comandate de vizirul Kara Mustafa, încep 
asediul Vienei. Între asediatori, insotindu-l pe fratele sáu Şer- 
ban voievod, pare a se fi aflat şi stolnicul Constantin Can- 
tacuzino. 


În lupta de la Kahlenberg, trupele austriece şi armata polonă 
a lui Jan Sobieski, venită în sprijin, înfrâng oştirea turcească 
şi declanşează începutul declinului puterii otomane în zona 
Europei centrale. 


Miron Costin scrie tratatul De neamul moldovenilor, operá 
capitalá in bibliografia cárturarului si in ansamblul scrierilor 
umaniste ale culturii románe. 


Anul in care se consumá evenimentul cásátoriei dintre Sma- 
ragda, fiica voievodului Serban Cantacuzino, si Grigore, fiul 
lui Ivascu Băleanu. Cu această alianţă, ce a marcat împăcarea 
celor două partide boiereşti rivale (o duşmănie ce dura de 
douăzeci şi cinci de ani), se încheie, în mare, relatările în 
Letopiseţul Cantacuzinesc şi în Cronica Bălenilor. 


În unele redactii — cum ar fi, de pildă, copia executată pentru 
voievodul Ştefan Cantacuzino (în care lucrarea poartă titlul 
Istoria Ţării Româneşti de când au descălicat pravoslavnicii 
creştini) — Letopiseţul Cantacuzinesc mai cuprinde o adăugire 
cu evenimentele din primii doi ani ai domniei lui Constantin 
Brâncoveanu. Relatarea se încheie, deci, la 1690. 

La 28 octombrie urcă pe tronul Ţării Româneşti Constantin 
Brâncoveanu. Va domni până la 24 martie 1714. 


La 10/20 noiembrie tipografii bucureşteni termină (lucrul du- 
rase zece luni) de imprimat Biblia de la Bucureşti (cunoscută 
şi sub numele de Biblia lui Şerban Cantacuzino). Radu şi Şer- 
ban Greceanu, alături de alţi cărturari din Tara Românească, 
au participat, cu contribuţii notabile, la operaţiile de tălmăcire, 
confruntare şi stilizare, precum şi la revizuirea versiunii date 
de Nicolae Milescu. 


Radu Greceanu semnează şi Stihurile asupra stemei prealumi- 
natului şi ináltatului Domn Ioan Sárban C[onstntin] B[asarab] 
Voievod, ce deschid tipáritura. 


Radu Popescu este trimis de Constantin Bráncoveanu, intr-o 
misiune destul de complicatá, in Transilvania, la generalul 
Heissler. Succesul soliei transpare in cronicile timpului. Pentru 
calitátile sale de diplomat abil si bun cunoscátor al cátorva limbi 
străine (stia latineste, slavoneste, greceste si turceşte), Radu 
Popescu a mai fost utilizat si pentru alte insárcinári la inceputul 
domniei lui Constantin Bráncoveanu. Aceste misiuni, duse cu 
bine la capát, il fac sá urce in ierarhia administrativá. Íntre 1692 
Si 1696 a fost mare clucer de arie, iar in 1695 a primit insárcinarea 
să se ocupe, ca ispravnic, de repararea cetăţii Cladova. 


La 11 august are loc, la Zărneşti, în Transilvania lupta dintre 
armata imperială şi trupele turceşti şi muntene , ajutate de 
curutii lui Emerik Thókoly. Austriecii sunt învinşi, iar gene- 
ralul Heissler, protector al lui Constantin Báláceanu, si el o 
prezentá activá in textele cronicarilor munteni, este fácut 
prizonier. Sub supravegherea lui Constantin Bráncoveanu, o 
dietă, întrunită la Cristian, îl proclamă pe Thököly principe 
al Transilvaniei. 


Apare, la Bucuresti, cartea intitulatá Márgáritare adecá Cu- 
vinte de multe feliuri a celui íntru sfinti Párintelui nostru 

Ioan Arhiepiscopul Tarigradului a lui Zlatoust, culegere de 
omilii atribuite lui Ioan Hrisostom. Volumul a fost tradus 
din greceşte de Radu şi Şerban Greceanu. 


Radu Greceanu semnează “versurile la stemă“ (Versuri politice 
8 asupra stemelor luminatului şi înălțatului Domn...) şi împreu- 
nă cu fratele său Şerban alcătuieşte “predoslovia către cititor” 
(Cătră de bine voitorul cititoriu). 


Remarcabilei activităţi de traducător din greceşte a lui Radu 
Greceanu i se datorează şi versiunea românească a Pravoslavnicei 
mărturisiri, a lui Petru Movilă, tipărită la Buzău. Traducătorul 
a lucrat pe textul grecesc, remaniat în parte, realizat de 
învățatul Meletie Syrigos. 


Radu Greceanu compune stihurile închinate stemei (Versuri 
politice 8 asupra stemei prea luminatului şi ínáltatului Domn...) 
şi prefata Cătră cetitoriul pravoslavnic. 


Curtea imperială de la Viena decretează subordonarea princi- 
patului Transilvaniei puterii habsburgice. Diploma împăratului 
Leopold întăreşte situaţia “naţiunilor” privilegiate şi ignoră, 
în oficializarea religiilor din principat, pe românii ortodocşi. 


Radu Greceanu porneşte a scrie Începătura istoriii vieţii lumi- 
natului si preacreştinului domului Ţării Rumánesti, Io[an] 
Constantin Brâncoveanu Basarab voievod, dă când Dumnezeu 
cu domnia l-au încoronat pentru vremile şi întâmplările ce în 
pământul acesta, în zilele Măriei-sale s-au întâmplat. 


În 1699 cronicarul redactează predoslovia ce urma a prezenta cele 
43 de capitole deja terminate şi destinate “publicării” prin copiere. 


În 1707 Radu Greceanu revine asupra faptelor cuprinse între 
anii 1699-1707 şi elaborează o nouă versiune, a cronicii, aşa- 
zisa “istorie secretă“, în care dă pe faţă ignobilele manevre ale 


inamicilor voievodului. 


Cronica lui Radu Greceanu se întrerupe în 1714, cu puţină 
vreme înaintea tragicului sfârşit al lui Brâncoveanu. 

1696 


An “de vârf” în contactele dintre stolnicul Constantin Can- 
tacuzino şi generalul italian Luigi Ferdinando Marsigli. Ita- 
lianului, care strángea date pentru o cercetare intitulatá Danu- 
bius pannonico-moesicus, invátatul román ii furnizeazá 
informatii privind originea romaná a románilor si alte stiri 
cu caracter geografic, etnografic si istoric privind situatia 
Tárilor Románe. 

Se deschide Academia domneascá de la Sf. Sava, institutie 
universitará de tinutá europeaná, in a cárei organizare stolnicul 
Constantin Cantacuzino a fost, fárá indoialá, implicat. Aceastá 
Universitate bucureşteană îşi apropie în scurt timp o deose- 
bitá reputaţie în spaţiul cultural sud-est european. 


Constantin Cantacuzino comandă o copie, în greceste, după luc- 
rarea lui Nicolae Milescu (cu care se afla în corespondenţă). Iti- 
nerar de la Tobolsk, capitala Siberiei, până la frontiera Chinei. 


1696-1699 În acest interval de timp a apărut (poate a fost şi tipărită) 


1697 


1697 


1698 


traducerea în limba română a Poveştii de jale şi pre scurt asupra 
nedreptei morti a preacinstitului Constantin Cantacuzino, mare- 
lui postelnic al Țării Româneşti. Originalul grecesc, imprimat 
la Venetia, circula în mediile de cultură din Tara Românească. 
Traducerea este atribuită lui Radu Greceanu. 


Apare Manualul despre unele nedumeriri şi rezolvarea lor, 
scris de învățatul teolog grec Ioan Cariofil. Cartea a fost tipărită 
după ce autorul, învinuit de simpatii pentru Reformă, murise. 
Actul tipăririi, un fel de reabilitare a teologului grec, a fost 
patronat, desigur, de Stolnic, cel care formulase, dealtfel, şi 
întrebările la care răspundea Cariofil în cartea sa. 


Are loc, la 10 septembrie, bătălia de la Zenta, unde armatele 
Imperiului habsburgic, comandate de principele Eugeniu de 
Savoia, înfrâng trupele turceşti. 


Începe construcţia palatului de la Potlogi, unul dintre jaloanele 
menite să marcheze “drumul voievodal" de la Bucureşti la 

Târgovişte. Lucrările se vor termina în 1699. Matricele nobile 
ale stilului brâncovenesc sunt în faza de definitivare. 


Dimitrie Cantemir tipăreşte, la Iaşi, prima sa lucrare filozo- 
fică: Divanul sau gâlceava inteleptului cu lumea sau giudetul 
sufletului cu trupul. 


1698-1699 Episcopul Mitrofan tipăreşte la Buzău Mineele, traduse 


1700 


1702 


din greceşte de Radu Greceanu, probabil, după culegerea lui 
Maxim Margunios. Ca şi în alte cărţi ale sale, traducătorul 
compune versurile inaugurale consacrate herbului voievodal: 
Stihuri politice 10 asupra stemei prea luminatului, slăvitului 
şi blagocestivului Io[an] Constantin B[ráncoveanu] Basaraba 
Voievod. 


Insistând asupra dificultăţilor pe care a trebuit să le învingă, 
traducătorul mărturiseşte cu onestitate “participările” externe, 
decisive uneori pentru reuşita întreprinderii sale: “aşa şi la 
aceasta mai vârtos ajutoriu şi îndireptătoriu mai grelelor cu- 
vinte şi noime am avut pe dumnealui Costandin Cantacuzino 
biv vel stolnic”. 


Stolnicul Constantin Cantacuzino tipăreşte la Veneţia prima 
hartă a Ţării Româneşti. Este un indiciu sigur că marele uma- 
nist lucra la elaborarea Istoriei sale. 


În tipografia lui Antim Ivireanul de la Snagov apare versiu- 
nea românească a unei cărţi celebre — Fiore di virtù (Floarea 
darurilor) — din literatura sapientialá. 


Radu Popescu, care “începuse să calce strâmb” (N. Iorga) este 
amestecat — cu o funcţie însemnată — în uneltirea pusă la 
cale de Dumitraşcu Corbeanu. Voievodul “l-au pedepsit puţină 
vreme cu închisoarea” —zice cronicarul — dar cariera lui Radu 
Popescu, sub Constantin Brâncoveanu, ia sfârşit. Va mai ocu- 
pa, în anii următori, doar dregătorii de mâna a treia. 


În suita lui William Paget, ambasador al Angliei la Istanbul, 
trece prin Tara Românească savantul epigrafist englez Edmund 

1703 


1705 


1707 


1708 


1709 


Chishull. El poartă aci utile discuţii cu invátatul umanist 
Constantin Cantacuzino, legate, mai ales, de problemele ori- 
ginii limbii si poporului román, de unitatea románilor din 
Moldova, Tara Románeascá si Transilvania. 

Lordul William Paget ii dáruise lui Constantin Cantacuzino, 
in 1696, un telescop. 


Încep tratativele dintre Constantin Brâncoveanu si Rusia. Pen- 
tru contacte pleacă la curtea ţărilor cărturarul braşovean David 
Corbea. Acesta întreprinde călătorii cu scop diplomatic în Rusia 
în 1702, 1705 şi 1706. 


Constantin Brâncoveanu construieşte splendidul palat de la 
Mogoşoaia. 


La Istanbul, Dimitrie Cantemir scrie romanul său Istoria iero- 
glifică, text reprezentativ pentru barocul literar românesc. 


Anul când îşi începe, probabil, lucrarea sa autorul Cronicii 
anonime despre Constantin Brâncoveanu (Istoria Țării Romá- 
neşti de la octombrie 1688 până la martie 1717). Anonimul se 
va opri în 1717. 

După pilda Academiei de la Bucureşti, care îşi deschisese cur- 
surile în 1694, Antioh Cantemir fondează şi el, la Iaşi, o Aca- 
demie domnească, şcoală de rang superior. 

Izbucneşte conflictul dintre voievodul Constantin Brâncoveanu 
şi Cantacuzini. Ca urmare, marele spătar Mihai Cantacuzino, 
unchiul domnului, este destituit. Cantacuzinii reacţionează. 
Intervenţia, pacificatoare, a curţii de la Petersburg, dă numai 
rezultate temporare. 


Antim Ivireanul începe compunerea şi rostirea predicilor sale. 
Se va alcătui astfel celebrul corpus al Didahiilor, remarcabilă 
culme a prozei oratorice în literatura română barocă. 


Are loc lupta de la Poltava. Regele Suediei Carol al XII-lea 
este învins de armatele taruluiu Petru cel Mare. 

1712 
1713 


1714 


1714 


La 23 noiembrie, Dimitrie Cantemir devine domn al Moldovei. 
Tratativele cu ţarul Petru cel Mare avansează rapid, astfel cá 
la 2/13 aprilie 1711, la Lutk, se încheie tratatul de alianţă 
dintre Moldova şi Rusia. Dimitrie Cantemir, cheamă întreaga 
ţară la luptă pentru eliberarea de sub dominaţia turcească (20 
mai). În lupta de la Stănileşti (18-22 iulie) armatele ţarului şi 
oastea moldoveană nu au câştig de cauză. Ruşii sunt obligaţi 
să ceară pacea (care se va semna la Vadul Husilor), iar Dimitrie 
Cantemir se refugiază în Rusia. Practic, domnia lui în Mol- 
dova încetase la 11 iulie 1711. 


Moare Nicolae Costin. 


O altă carte remarcabilă a Europei de apus intră în circuitul 
cultural românesc. Trei cărturari din preajma lui Constantin 
Brâncoveanu întreprind acest demers. Anton Maria del Chiaro, 
secretarul voievodului, traduce în italieneşte lucrarea lui An- 
toine Galland, Maximele orientalilor. Învăţatul grec Ioan Avra- 
mis dă versiunea grecească, iar mitropolitul Antim Ivireanul 
asigură traducerea românească a aceleiaşi cărți (titlul românesc: 
Pilde filosofeşti). 


Din porunca sultanului , Constantin Brâncoveanu este scos 
din scaunul Tárii Româneşti, la 24 martie. Câteva luni mai 
târziu, la 15 august, va pieri, la Istanbul, împreună cu cei 
patru fii ai săi. 

Nu este exclus ca în circumstanţele complicate şi dramatice, 
ce întovărăşesc sfârşitul domniei lui Constantin Brâncoveanu, 
să îşi fi aflat moartea şi Radu Greceanu, cronicarul de curte, 
şi, probabil, unul din sfetnicii apropiaţi ai voievodului. 
După opinia Aurorei Ilies, Radu Greceanu, surghiunit in Asia 
Mică împreună cu alţi fideli ai voievodului dispărut, moare 
ceva mai târziu, prin 1725, se pare. Oricum, cu acest an, 1714, 
se opreşte relatarea întâmplărilor în cronica lui Radu Greceanu. 

La 25 martie urcă pe tronul Țării Româneşti Stefan Cantacuzi- 
no, fiul stolnicului Constantin Cantacuzino. Va domni până 
în ianuarie 1716. 


1714-1715 Radu Popescu primeşte, în 1714, de la voievodul Stefan 


1716 


Cantacuzino, vornicia de Târgovişte, iar în 1715 participă la 
rezolvarea unor litigii privind trasarea graniţei dinspre ra- 
iaua Brăilei. 

La 7 iunie au fost ucişi, la Istanbul, Stolnicul Constantin 
Cantacuzino şi fiul sáu Ştefan, fost voievod al Țării Româneşti. 


La 5 ianuarie este numit domn al Țării Româneşti Nicolae 
Mavrocordat. Încep domniile fanariote în Tara Românească. 


August-octombrie. Interval plin de frământări. Boierimea şi o 
parte a populaţiei sprijină iniţiativele armatei habsburgice 
contra turcilor. Voievodul Nicolae Mavrocordat reacţionează 
şi ordonă uciderea câtorva boieri. 1] destituie si pe mitropoli- 
tul Antim Ivireanul. 

La 25 noiembrie un comando austriac, infiltrat în Bucureşti, 
îl face prizonier pe Nicolae Mavrocordat şi îl transportă în 
Transilvania, la Sibiu. 

În acest an, 1716, începe construirea mănăstirii Văcăreşti. 
Remarcabilul monument de artă brâncovenească va fi termi- 
nat în 1722. 


1716-1719 În timpul lui Nicolae Mavrocordat, Radu Popescu atinge 


apogeul carierei sale politice. În 1716, este numit mare vornic 
şi apoi mare ban al Craiovei. În 1719, primeşte din nou 
dregătoria de mare vornic. 


Între timp, comportarea lui Radu Popescu faţă de binefăcătorul 
său nu a fost cu totul ireproşabilă. A fost, se pare, amestecat 
în “răpirea” lui Nicolae Mavrocordat de către imperiali în 1716. 
Refugiat în Transilvania, între 1716-1718, Radu Popescu se 
alătură grupării boiereşti care cerea instalarea ca domn a lui 
Gheorghe Cantacuzino, fiul lui Şerban. 

1718 


28 iulie Prin pacea de la Passarowitz (Pojarevac) ia sfrâşit 
războiul turco-austriac început în 1714. Banatul şi Oltenia 
sunt anexate la Imperiul Habsburgic. 


1719-1720 Începe să-şi scrie cronica marele vornic Radu Popescu. O 


1727 


1729 


va continua, sub numele de Rafail monahul, până prin 1728. 


Cărturarul braşovean Johann Filstich îşi procură versiunea 
completă a cronicii lui Radu Greceanu şi o traduce în ger- 
mană. De această tălmăcire se va folosi mai târziu istoricul J. 
Chr. Engel în elaborarea lucrării sale Geschichte der Moldau 
und Walachey. 


(înainte de 23 mai) Se stinge, la mănăstirea Radu Vodă din 
Bucureşti, Radu Popescu, biv vel vornic, alias monahul Ra- 
fail. Se călugărise prin 1724, explicându-se, în cronica sa, ast- 
fel: “ci fiind vornic mare eu, Radul Popescu, în cinstea şi în 
dragostea măriei-sale, şi viind la vreme de bătrâneţe, şi dă 
slăbiciune, socotind că şi ale lumii sunt toate dăşarte, singur 
din bunăvoie am cerut voie de la măria-sa şi am mers de m-am 
călugărit”. 


Dan Horia MAZILU 

